Publication: Magyar Közlöny
Issue: MK-2010-31 (Year: 2010, Number: 31)
Era: contemporary
Section: Az Alkotmánybíróság a 20/1997. (III. 19.) AB határozatában a sajtóról szóló 1986. évi II. törvény (a továbbiakban:
Paragraph Index: 1922

Az Alkotmánybíróság a 20/1997. (III. 19.) AB határozatában a sajtóról szóló 1986. évi II. törvény (a továbbiakban: sajtótörvény) azon rendelkezését vizsgálta, amely lehetõvé tette az ügyész számára, hogy valamely sajtótermék vagy irat nyilvános közlésének megtiltását kérje a bíróságtól, illetve a nyilvános közlést õ maga azonnal felfüggessze, ha az bûncselekményt valósított meg, bûncselekmény elkövetésére hívott fel, közerkölcsöt sértett vagy mások személyhez fûzõdõ jogainak sérelmével járt, úgyszintén ha az idõszaki lapot nyilvántartásba vétel elõtt vagy annak hiányában terjesztették. Az Alkotmánybíróság részben alkotmányellenesnek minõsítette ezt a rendelkezést: az ügyésznek a személyhez fûzõdõ jogokkal kapcsolatos indítványozási jogosultsága szükségtelenül és aránytalan mértékben korlátozhatja az emberi méltóság összetevõjét képezõ önrendelkezés szabadságát. A testület azt is megállapította, hogy „az ügyész és a bíróság támadott döntési jogosultságai nem foglalják magukban a sajtótermék útján közölni szánt gondolatok tartalmának kötelezõ elõzetes közhatalmi ellenõrzését, értékelését és minõsítését abból a szempontból, hogy azok sajtótermékként elõállíthatók-e. Ezért a támadott döntési lehetõségek nem tekinthetõk cenzúrának, tehát azok nem sértik a sajtószabadsághoz való jogot”. (ABH 1997, 85, 95.)

Source: https://magyarkozlony.hu/hivatalos-lapok/59d593fc58852f0cfe50af5cebecee305904d292/dokumentumok/71df9f128f17adeb7e659b7f34379fa74e2f191f/letoltes